Han er opprinnelig fra Vågsøy i Sogn og Fjordane, hvor han spilte for Tornado, men gikk tidlig i 1990-årene til Hødd, hvor han var sentral på Hødd-laget som rykket opp til Tippeligaen i 1994, og scoret Hødd sitt første Tippeliga-mål i 1995 (i 1–1-kampen mot Strindheim i første serierunde). Han spilte også for Hødd i 1. divisjon i 1996, og deretter to sesonger for Molde. I 1999 var Televik tilbake på Høddvoll, men tidlig på høsten var det klart at Hødd ville rykke ned til 2.-divisjon, og han ble leid ut til Aalesund ut sesongen.